CELEX: 32016D0107
Language: sk
Date: 2016-01-27 00:00:00
Title: Vykonávacie rozhodnutie Komisie (EÚ) 2016/107 z 27. januára 2016, ktorým sa neschvaľuje cybutrín ako existujúca účinná látka na použitie v biocídnych výrobkoch typu 21 (Text s významom pre EHP)

28.1.2016   
            
            
               SK
            
            
               Úradný vestník Európskej únie
            
            
               L 21/81
            
         VYKONÁVACIE ROZHODNUTIE KOMISIE (EÚ) 2016/107
   z 27. januára 2016,
   ktorým sa neschvaľuje cybutrín ako existujúca účinná látka na použitie v biocídnych výrobkoch typu 21
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:
   
               (1)
            
            
               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na používanie v biocídnych výrobkoch. Na zozname je uvedený aj cybutrín.
            
         
               (2)
            
            
               Cybutrín bol v súlade s článkom 16 ods. 2 smernice Európskeho parlamentu a Rady 98/8/ES (3) hodnotený z hľadiska použitia vo výrobkoch typu 21 (výrobky proti hnilobe) vymedzených v prílohe V k uvedenej smernici, ktoré zodpovedajú výrobkom typu 21 vymedzeným v prílohe V k nariadeniu (EÚ) č. 528/2012.
            
         
               (3)
            
            
               Za hodnotiaci príslušný orgán bolo určené Holandsko, ktoré v súlade s článkom 14 ods. 4 a 6 nariadenia Komisie (ES) č. 1451/2007 (4) predložilo 7. apríla 2011 Komisii hodnotiacu správu spolu s odporúčaniami.
            
         
               (4)
            
            
               V súlade s článkom 7 ods. 1 písm. b) delegovaného nariadenia (EÚ) č. 1062/2014 Výbor pre biocídne výrobky s prihliadnutím na závery hodnotiaceho príslušného orgánu sformuloval 17. júna 2015 stanovisko Európskej chemickej agentúry.
            
         
               (5)
            
            
               Na základe daného stanoviska nie je možné očakávať, že biocídne výrobky s obsahom cybutrínu, ktoré sa používajú vo výrobkoch typu 21, budú spĺňať požiadavky stanovené v článku 5 smernice 98/8/ES. V scenároch hodnotených v rámci posúdenia rizík pre životné prostredie boli zistené neprijateľné riziká.
            
         
               (6)
            
            
               Preto nie je vhodné schváliť cybutrín na používanie v biocídnych výrobkoch typu 21.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre biocídne výrobky,
            
         PRIJALA TOTO ROZHODNUTIE:
   Článok 1
   Cybutrín (EC č. 248-872-3, CAS č. 28159-98-0) sa neschvaľuje ako účinná látka na použitie v biocídnych výrobkoch typu 21.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 27. januára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 167, 27.6.2012, s. 1.
   
      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).
   
      (3)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).
   
      (4)  Nariadenie Komisie (ES) č. 1451/2007 zo 4. decembra 2007 o druhej fáze desaťročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (Ú. v. EÚ L 325, 11.12.2007, s. 3).